મોદીએ ફૈઝાબાદમાં BJPના ઉમેદવાર લાલુ સિંહના ટેકામાં એક રૅલીને સંબોધી હતી એના મંચના બૅકડ્રૉપમાં ભગવાન રામ અને અયોધ્યા ખાતે આકાર લેનારા રામ મંદિરનું ચિત્ર હતું. અયોધ્યામાં વિવાદાસ્પદ સ્થળે રામ મંદિરના નિર્માણના BJPના એજન્ડાનો મોદીએ તેમના પ્રવચનમાં કોઈ ઉલ્લેખ નહોતો કર્યો; પરંતુ કૉન્ગ્રેસ, SP અને BSPને હરાવવા તથા BJPને જિતાડવા માટે મતદારોને પ્રોત્સાહિત કરવા તેમણે ભાષણમાં રામનું નામ અનેક વાર લીધું હતું. ચૂંટણીપંચે લાલુસિંહને આ અંગે ૨૪ કલાકમાં જવાબ આપવાની નોટિસ પાઠવી છે.